Friday Night Lights a zo ur stirad amerikan diwar-benn ur geriadenn en Texas. Dillon eo anv ar geriadenn-se ha neus ket kalz a dra o tremen enno… Estreget krogadoù ar gwener da noz, gant skipailh mell-droad amerikan al lise.  Ur stirad « highschool » klasel awalch eo Friday Night Lights dre ma vez heuliet buhez krennarded en ul lise : micherioù bihan, dazont a-fed studioù, karantez… Bed ar sport a zo ivez gant al lodennoù vrav hag ar re duoch (gouennelouriezh, dramm, archant lous, ober brav da reoù zo, h.a.). Buhez a-bezh ar geriadenn a zo liammet gant skipailh an Dillon Panthers, ar vuhez politikel hag ekonomikel ivez. Disochoù ar skipailh a levezon an holl ha mallozh dar choarier a lakfe ar skipailh da goll. Setu un tamm ar spered, penaos e chall hiniennoù bezañ liammet gant ar memes karantez, liammet etrezo. Relijion a zo un tamm ivez, dam sonj eo heverk awalch eus ar vuhez en Texas. Tudennoù plijus kenañ a zo, zoken ar re « drouk » a zo dedennus, hag ar re « jentil » nint ket brav bepred…  Un dra heverk kenañ a zo gant Friday Night Lights a zo an doare da frammañ. Buan kenañ e ya an traoù ha filmet eo tost-tre eus an tudennoù. Er penn kentañ on bet jenet gant se (merzet o peus moarvat non ket sod gant se) hag a benn ar fin e kavan eo se pinvidigezh ar stirad. Krouiñ a ra neuze ul lusk fonnus, neus ket amzer da goll evel e kerzh ur chrogad. Choari an aktourien a zo neuze liammet gant o dremmoù hepken pe dost (estreget e-pad ar chrogradoù eveljust) ha me lâr deoch eo brav an disoch. Er making-of a zo war an DVD e vez dizoloet an doare da labourat hag a ziskouez ivez perak eo ken ispisial : teir chamera a zo o filmañ, an aktourien na ouiont ket petra/penaos int filmet pe dost. Ne vez roudenn ebet evit an aktourien war al leur, nebeut a chouleier ouzhpenn a vez implijet hag an aktourien a chall kaozeal gant ar senariourien evit lakaat o zudenn da emdreiñ! Sebezus awalch…  Ur gwir taol-from! Clear eyes, full hears, CANT LOSE!